କୁଖ୍ୟାତ ଅପରାଧୀ ଲିଟୁଆ ଗିରଫ\nବାହାନଗା,୨୫।୧୨(ଡି.ଏନ.ଏ.)-ନାବାଳିକା ଅପହରଣ ମାମଲାରେ ଗୋପାଳପୁର ଫାଣ୍ଡି ପୋଲିସ ବାହାନଗା ବ୍ଳକ ବରିପଦା ଗ୍ରାମର ଜଣେ କୁଖ୍ୟାତ ଅପରାଧୀ ଲିଟୁଆଙ୍କୁ ରବିବାର ବିଳମ୍ବିତ ରାତିରେ ଗିରଫ କରି ସୋମବାର କୋର୍ଟଚାଲାଣ କରିଛି। ତାଙ୍କ ବିରୋଧରେ ଖନ୍ତାପଡା ଥାନାରେ ୯ଟି ଗୁରୁତର ମାମଲା ରହିଛି।\nକୁଖ୍ୟାତ ଅପରାଧୀ ଲିଟୁଆ ଗିରଫ\t December 25th, 11:40 AM December 25th, 11:45 AM\nବାହାନଗା,୨୫।୧୨(ଡି.ଏନ.ଏ.)-ନାବାଳିକା ଅପହରଣ ମାମଲାରେ ଗୋପାଳପୁର ଫାଣ୍ଡି ପୋଲିସ ବାହାନଗା ବ୍ଳକ ବରିପଦା ଗ୍ରାମର ଜଣେ କୁଖ୍ୟାତ ଅପରାଧୀ ଲିଟୁଆଙ୍କୁ ରବିବାର ବିଳମ୍ବିତ ରାତିରେ ଗିରଫ କରି ସୋମବାର କୋର୍ଟଚାଲାଣ କରିଛି। ତାଙ୍କ ବିରୋଧରେ ଖନ୍ତାପଡା ଥାନାରେ ୯ଟି ଗୁରୁତର ମାମଲା ରହିଛି। ଏସବୁ ମାମଲାରେ ଲିଟୁଆ ଓରଫ୍ ଶଶିକାନ୍ତଙ୍କ ନାମରେ ୱାରେଣ୍ଟ ଥିଲା। ମାତ୍ର ସେ ଓ ତାଙ୍କ ଦୁଇ ସାଥୀ ଦୀର୍ଘ ଦିନ ହେଲା ପୋଲିସ ଆଖିରେ ଧୂଳି ଦେଇ ଫେରାର ଥିଲେ। ରବିବାର ରାତିରେ ଲିଟୁଆ ଘରେ ଶୋଇଥିବା ବେଳେ ପୋଲିସ ଚଢାଉ କରି ତାଙ୍କୁ ଗିରଫ କରିଛି। ବରିପଦା, ଆରୁହାବାଡ ଓ ଅଭଣା ଆଦି ପଞ୍ଚାୟତର ଗ୍ରାମରେ ଚୋରି, ଛିନ୍ତାଇ, ହତ୍ୟା ଉଦ୍ୟମ, ଗୃହଦାହ ଭଳି ସଙ୍ଗିନ ମାମଲାରେ ଲିଟୁଆ ଜଡିତ ରହି ଆତଙ୍କ ସୃଷ୍ଟି କରାଉଥିଲେ। ଫଳରେ ଗ୍ରାମବାସୀ ଲିଟୁଆ ଓ ତାଙ୍କ ସାଥୀ ବିକାଶ ମଳିକ, ରଣ୍ଡୁ ମଳିକଙ୍କ ବିରୋଧରେ ପୋଲିସ ନିକଟରେ ଅଭିଯୋଗ କରିବା ପାଇଁ ସାହସ କରନ୍ତି ନାହିଁ। ପୋଲିସ ଏହି ୩ଜଣଙ୍କୁ ଗିରଫ କରିବାରେ ବିଫଳ ହୋଇଥିଲା। କିଛିଦିନ ତଳେ ନାବାଳିକା ଅପହରଣ ନେଇ ଲିଟୁଆଙ୍କ ନାମରେ ଗୋପାଳପୁର ଫାଣ୍ଡିରେ ଅଭିଯୋଗ ହୋଇଥିଲା। ଅଭିଯୋଗକୁ ଭିତ୍ତି କରି ଖନ୍ତାପଡା ଥାନା ପୋଲିସ ଏକ ମାମଲା (ନଂ.୩୫୫/୧୭) ରୁଜୁ କରି ତଦନ୍ତ ଚଳାଇଥିଲା।
